Priča jesenskog šešira

 Dobar dan, ja sam Bojan. Dolazim iz obitelji jesenskih šešira. Žute sam boje, točnije napravljen sam od slame, ali me prekrivaju razni jesenski plodovi. To su pokloni mojih najmilijih i danas ću vam pričati o tim poklonima.

 Nisam vam rekao da se moja obitelj bavi bojenjem jesenskog lišća, tako da ja bojim lišće od malog oboda. Prvi list koji sam obojio bio je ovaj,a Jesen je ,umjesto skidanja s grane i bacanja na tlo, dala list meni. Bio sam ponosan na samoga sebe, ipak nije mala stvar dobiti poklon od Jeseni. Taj mali žuti list bio je prvi plod na meni, no nakon nekog vremena malo se probušio. Probušila ga je ova kestenova ljuska. Nju mi je poklonila moja prijateljica Rebeka Rukavić, po prezimenu se prepoznaje da dolazi iz obitelji rukavica. Ta obitelj bavi se opasnim poslom, oni vam stavljaju bodlje na kestenove ljuske. Upravo zato i imam ovu na sebi. Ja sam šešir koji voli boje. Zato su mi bundeve omiljeniji jesenski plodovi. Sve su drugačije, u raznim su bojama i oblicima kao leptiri u proljeće. Naravno da imam bundevu na sebi kad ih toliko volim! Moja je bundeva malena jer bi mi inače slomila obod, a to jako boli. Recite mi, kakav bih ja to jesenski šešir bio da nemam šipak? Nikakav! Uostalom šipak je jako lijepe boje, a ranije sam spomenuo da ih baš volim. Ovaj je šipak meni posebno drag jer mi ga je poklonila moja mama, a nju neizmjerno volim. Dala mi ga je za prošli rođendan i od tada ga ne skidam.

Uf… baš sam se napričao, a ovih plodova ima toliko da bih mogao pričati cijeli dan, kao kad cvrčci ljeti neumorno cvrče. Nadam se da su vam se svidjele ove kratke priče, ima ih još i bit će ih… sljedeće jeseni, ako ne prije !

 Petra Nukić, 5.a